ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
24 มี.ค. 2558

สรุปภาวะตลาดภาคเช้า : SET ลงต่อ – SET อ่อนแรง และลงทำจุดต่ำใหม่ ด้วยยังขาดปัจจัยหนุน และเม็ดเงินทริกเกอร์ ฟันด์ รวมถึง Window dressing ยังไม่มาตามนัด นอกจากนี้ ตลาดภูมิภาคยังได้รับ Sentiment เชิงลบเล็กๆ หลังดัชนี PMI ภาคการผลิตจีน ต่ำสุดในรอบ 11 เดือน และต่ำกว่าระดับ 50 ซึ่งแสดงถึงสัญญาณหดตัว กดดัน SET ลงมาใกล้ 1500 จุด ก่อนฟื้นตัวได้เล็กน้อย ปิดตลาดภาคเช้าที่ 1505.95 จุด -14.06 จุด ด้วยมูลค่าซื้อขายระดับ 2.3 หมื่นลบ. ปิดลบทุกกลุ่ม โดยกลุ่มหลัก ICT, แบงก์ และพลังงาน ปิดลบ -1.3%, -1.0% และ -0.3% ตามลำดับ ด้านตลาดภูมิภาคส่วนใหญ่อยู่ในแดนลบ
กลยุทธ์ที่แนะนำ :ช่วงบ่าย: ยังอ่อนแรง หากจะฟื้นตัวก็ด้วย Technical rebound ณ แนวรับทางจิตวิทยา และปิด Gap พอดี บริเวณ 1500 จุด โดยการฟื้นตัว หากขึ้นทะลุผ่าน 1520 จุดได้ จะเป็นสัญญาที่ดีขึ้นในระยะสั้น โดยมีแนวต้านถัดไปช่วง 1525-1530 จุด ส่วนกรณี 1500 จุด ก็ไม่สามารถต้านทานได้ มีแนวโน้มลงไปหาเส้นค่าเฉลี่ยถัดไปที่ 1476 จุด กลยุทธ์ อ่อนตัวยังเป็นโอกาสซื้อสะสม โดยเฉพาะนักลงทุน ซึ่งมองต่ำกว่า 1500 จุด Downside จะเริ่มจำกัด โดยเฉพาะเม็ดเงินจากทริกเกอร์ ฟันด์ ที่รอรับอยู่ ส่วนการเก็งกำไร จะได้เปรียบอีกครั้งควรรอ SET เหนือ 1520 จุดก่อน